kardosdrur/scandi-wiki huggingface dataset:
Jean Casimir-Perier

Jean Paul Pierre Casimir-Perier (8. november 1847 – 11. marts 1907) var Frankrigs præsident i 1894-95.

Han var barnebarn af den franske politiker Casimir Pierre Perier, premierminister under kong Ludvig-Filip. Casimir-Perier var selv premierminister i 1893-94.

Eksterne henvisninger 

Frankrigs præsidenter
Frankrigs premierministre
Udenrigsministre fra Frankrig
Luo (Kenya og Tanzania)

Luo (også kaldt Jaluo og Joluo) er en etnisk gruppe i Kenya, østlige Uganda og nordlige Tanzania. De er en del af en større etnologisitisk gruppe, Luo, som bosatte sig på et område som i dag omfatter det sydlige Sudan, nordlige og østlige Uganda, vestlige Kenya og nordlige Tanzania.

Luoerne er den tredjestørste etniske gruppe (12 %) i Kenya, efter kikuyu (20 %) og luhya (14 %). Luoerne og kikuyuerne fik det meste af den politiske magt de første år efter Kenyas uafhængighed i 1963. Luo-befolkningen i Kenya blev estimeret til 3.185.000 i 1994, mens det i Tanzania blev estimeret til 280.000 (2001). Deres vigtigste levebrød er fiskeri. Udenfor Luoland arbejder Louerne som lejefiskere, landbrugere og arbejdere i byer. De taler sproget luo, som tilhører gruppen nilosahariske sprog, som også bliver talt af andre luo-talende folk såsom Lango, Acholi, Padhola og Alur (alle fra Uganda).

Luoerne tog del i Mau Mau-opstanden i lighed med kikuyuerne, men det var kikuyuerne som fik flest økonomiske fordele efter at Kenya var blevet uafhængigt fra Storbritannien. Siden Oginga Odingas fratrædelse som vicepræsident i 1966, er Luoerne blevet set på som modstandere af regeringen. I valget i december 2007 var præsidentkandidaten Raila Odinga repræsentant fra luofolket.

Flere kendte personer, blandt andet Barack Obama, er af dette folkeslag.

Referencer

Folkeslag i Kenya
Folkeslag i Tanzania
Folkeslag i Uganda
Folkeslag i Afrika
Valdemar Sander

Valdemar Edgar Stanley Sander (6. december 1876 på Frederiksberg – 15. juli 1975) var en dansk arkitekt.

Sanders forældre var grosserer Vilhelm Sander og Fanny Christensen. Han tog præliminæreksamen 1892; murersvend 1896; dimitteret fra Teknisk Skole; optaget på Kunstakademiets Arkitektskole i alm. forberedelsesklasse december 1895; afgang januar 1903. Medarbejder hos Thorvald Jørgensen 1897-1901, hos Hans J. Holm 1901-04 (konduktør ved restaureringen af Vallø Slot), hos H.B. Storck 1904-15 (konduktør bl.a. ved restaureringen af Helligåndshuset i København (1903-04), ved ombygning af Landmandsbanken (1907) og ved opførelsen af Den Hirschsprungske Samling (1908-11)).

Rejser: 1900 Tyskland, Holland, Belgien; 1904 Tyskland, Italien; 1908 Tyskland, Schweiz, Italien.

Han blev gift 15. oktober 1909 i Kbh. med Sigrid Henriette Emilie Petræus, f. 28. august 1881 i Nykøbing F., datter af grosserer Westy Petræus og Helene Hassing. Han er begravet på Gentofte Kirkegård.

Værker 
 Ombygning af Emil Glückstadts palæ, Fredericiagade 2, København (1908-09, fra 1923 Italiens ambassade)
 Bygninger for Københavns Kul & Koks Kompagni, Islands Brygge 22, Islands Brygge, København (1911-44, nedrevet)
 Jagthus på Hjelm Hede (1912)
 Villa, Ellinorsvej 7, Charlottenlund (1913, præmieret 1914)
 Villa, Skovshovedvej 51, Skovshoved (1913, præmieret 1914)
 3 villaer, Scherfigsvej 8, Strandøre 19 og Strandpromenaden 33, Østerbro, København (1919-20)
 Landstedet Linderupgård ved Frederikssund (1920)
 Hvidørevej 4, Klampenborg (1925)
 Boligbebyggelserne Halland, Hallandsgade 16-18-20 (1923) og Finland, Finlandsgade 27-29 (1925)
 Boligbebyggelsen Danmark, Jernbanegade 11-16/Skolegade/Østergade 5-7,Danmarksgade 2, Esbjerg (1925)
 Amagerbrogade 232A-236, Sundbyvester Plads 2-4 og Stokrosevej 1-7, Amagerbro (1930-32)
 Brohave I (1930) og II, Amagerbro (1932)

Projekter 
 Bispebjerg Krematorium (3. præmie 1905, sammen med Einar Ambt)
 Har desuden tegnet møbler.

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Personer fra Frederiksberg
Danskere i 1900-tallet
Nationalromantiske arkitekter
Druk

Med druk forstås almindeligvis uhæmmet indtagelse af alkohol med det formål at blive beruset i større eller mindre grad.

Forskellige kulturers og subkulturers opfattelse af beruselse medfører også forskelligt syn på druk. I Danmark er det således almindeligvis ikke socialt acceptabelt for voksne at gå på druk, mens det er et udbredt fænomen i forskellige ungdomskulturer.

Henvisninger 

Alkohol
Léon Blum

André Léon Blum (9. april 1872 i Paris –  i Jouy-en-Josas) var Frankrigs premierminister i 1936-37, 1938 og 1946-47.

Blum dimitterede som 23-årig 1895 fra Paris' universitet som både cand.jur. og cand.mag. I universitetstiden fik han sin litterære debut som medarbejder ved tidsskriftet La Conque, senere begyndte han at skrive for symbolisternes blad Revue Blanche.

I 1914, kort efter udbruddet af 1. verdenskrig blev han udnævnt til kabinetschef hos ministeren for offentlige arbejder, selvom det først var i 1919, at han blev indvalgt i deputeretkammeret.

Den 4. juni 1936 dannede socialistpartiet regering med Leon Blum som premierminister.

I 1940 blev Blum anholdt af samarbejdsregeringen og indsat i Bourrasol inden han blev overført til Buchenwald og Flossenbürg. Mens han sad i fængsel skrev han bogen Et budskab til menneskeheden, som udkom på dansk i 1947.

Han var den første socialist og den første jøde der blev premierminister i Frankrig.

Værker 
 Nouvelles conversations de Goethe avec Eckermann, 1901
 Om ægteskabet, 1907
 Stendhal et le beylisme, 1914
 Bolchévisme et socialisme, Librairie populaire, 1927.
 Contre Apion, 1930.
 Souvenirs sur l'Affaire, Gallimard, Coll. « Folio Histoire », 1935.()
 La Réforme gouvernementale, 1936
 Pour être socialiste
 Et budskab til menneskeheden, 1945
 L'Histoire jugera, Éditions de l'Arbre, Montréal, 1943
 Le Dernier mois, Éd. Diderot, 1946
 Révolution socialiste ou révolution directoriale ?, Spartacus, 1947
 Discours politiques, 1997

Andet 
 Kfar Blum, kibbutz i Israel opkaldt efter ham
 Folkefronten

Kilder 

Frankrigs premierministre
Udenrigsministre fra Frankrig
Socialister fra Frankrig
Jøder fra Frankrig
Presidential Medal of Freedom

Presidential Medal of Freedom er en amerikansk medalje og udmærkelse som tildeles af den amerikanske præsident. 

Medaljen er sammen med Congressional Gold Medal den højeste civile udmærkelse i USA, og bliver tildelt personer, som har udøvet specielle bidrag til at forøge sikkerheden eller arbejdet for nationale interesser i USA, verdensfreden, kulturelle eller andre civile gøremål.

Udmærkelsen er civil, men kan også tildeles militærpersoner, og kan bæres på deres uniformer.

Medaljen som blev oprettet i 1960, erstattede den tidligere Medal of Freedom indstiftet af Harry S. Truman, og tildelt første gang i 1963.

Eksterne henvisninger 

 Liste over personer, som for nylig har modtaget udmærkelsen, USAs senats hjemmeside

Ordener, dekorationer og medaljer fra USA
Etableret i 1960
Paul Reynaud

Paul Reynaud (15. oktober 1878 – 21. september 1966) var Frankrigs premierminister fra 21. marts til 16. juni 1940 under 2. verdenskrig.

Han måtte træde tilbage da han nægtede at bede om våbenhvile med Nazi-Tyskland under Slaget om Frankrig. Han blev anholdt af Vichy-regeringen den 5. september 1940 og vedblev fange indtil krigens afslutning i 1945.

Eksterne henvisninger 

Frankrigs premierministre
Udenrigsministre fra Frankrig
Justitsministre fra Frankrig
Franskmænd i 2. verdenskrig
Édouard Daladier

Édouard Daladier (18. juni 1884 – 10. oktober 1970) var Frankrigs premierminister i 1933, 1934 og 1938-40.

Sammen med Adolf Hitler, Neville Chamberlain og Benito Mussolini underskrev han Münchenaftalen.

Frankrigs premierministre
Udenrigsministre fra Frankrig
Radikale fra Frankrig
Socialister fra Frankrig
Stephen Freiheit

Stephen Freiheit (født 21. februar 1965) er en tyskfødt dansk fotograf, der efter studier på den tjekkiske filmskole har portrætteret en lang række danske og udenlandske personligheder, heriblandt Dalai Lama, Yoko Ono, Marc Almond, Pierre & Gilles, Natasha Atlas, Caroline Henderson, Trine Dyrholm, Mette Fugl, Sonja Richter m.fl. 

Siden 2003 har han været fast fotograf for blandt andet magasinet Jazz Special, hvortil han blandt mange andre har portrætteret Airto Moreira, Jørgen Leth, Avishai Cohen, Boris Rabinowizc. 

Freiheit udgav i 2003 i samarbejde med rapperen Kuku Agami portrætbogen "Related" til fordel for dansk Røde Kors og har bidraget til flere fotografiske bogudgivelser, heriblandt "En dag i Danmark". 

Stephen Freiheit har udstillet på bl.a. Galleri Chistian Dam, Charlottenborg, Centro Cultural Andratx, Fotografisk Center, Galopperiet og har produceret billedserier til en lang række danske og udenlandske dagblade og magasiner. Herudover har han produceret musikvideoer og kortfilm og arbejder på en større fotografisk bogudgivelse samt en kortfilm om eksiltibetanere i Nepal.

Eksterne henvisninger 
 Stephen Freiheits hjemmeside 

Fotografer fra Danmark
François Guizot

François-Pierre-Guillaume Guizot (født 4. oktober 1787, død 12. september 1874) var en fransk politiker og historiker.

Han blev medlem af den Franske Akademi i 1836. Han var udenrigsminister i 1840-47 og premierminister i 1847-48.

Udvalgt bibliografi 
 Étude sur Shakespeare (1821)
 Stor ståhej for ingenting (oversættelse fra Shakespeare)
 Histoire de la révolution d'Angleterre depuis Charles I à Charles II (1826-27)
 Mémoires (1858-61)

Referencer

Eksterne henvisninger 

 François Guizot på Wikisource (på fransk) 

Frankrigs premierministre
Indenrigsministre fra Frankrig
Udenrigsministre fra Frankrig
Historikere fra Frankrig
Medlemmer af Videnskabernes Selskab
Medlemmer af Académie française
Franskmænd i 1800-tallet
Laurent Gbagbo

Laurent Koudou Gbagbo (født 31. maj 1945) er tidligere præsident for Elfenbenskysten. Han var præsident i perioden fra 2000 til 4. december 2010.

Gbagbo var udsat for et kupforsøg i 2002, der ledte til borgerkrig i Elfenbenskysten og senere afsættelse af Gbagbo. Han blev den 11. april 2011 arresteret og overdraget til oprørene.

Referencer

Eksterne henvisninger 

Elfenbenskystens præsidenter
Politikere fra Elfenbenskysten
Henri Konan Bédié

Aimé Henri Konan Bédié (født 5. maj 1934, død 1. august 2023) var Elfenbenskystens præsident fra 1993 til 1999.

Han blev styrtet ved et militærkup i 1999.

I november 2021, i slutningen af PDCI-symposiet, påtog hans politiske parti Henri Konan Bédié sig til at udpege en særlig rådgiver med ansvar for forsoning. Hans valg faldt på Noël Akossi Bendjo, tidligere borgmester i Plateau og næstformand for partiet.

Referencer 

Elfenbenskystens præsidenter
Politikere fra Elfenbenskysten
Robert Guéï

Robert Guéï (16. marts 1941 – 19. september 2002) var Elfenbenskystens præsident fra 1999 til 2000.

Han var gjorde karriere som militærofficer og trak sig tilbage i 1997, men blev præsident efter et statskup i 1999. I 2000 tabte han Elfenbenskystens præsidentvalg 2000 til Laurent Gbagbo.

I 2002 døde Guéï under mystiske omstændigheder da Elfenbenskystens borgerkrig begyndte.

Referencer 

Elfenbenskystens præsidenter
Politikere fra Elfenbenskysten
Ulla Frellsen

Ulla Vera Belzac Frellsen (17. april 1937 – 17. juni 2008) var en dansk maler, skulptør og forfatter. Ulla Frellsen var selvlært som kunstner, men formåede at finde sin egen ganske særlige stil, der kredsede om livets vilkår og nødvendigheden af at være sig selv.

Oprindelig uddannet som sygeplejerske tog Ulla Frellsen sig mange andre opgaver på gennem livet. Hun blev født i Vindekilde på Kalundborgegnen og voksede op i en landbrugsfamilie. Som ung hjalp hun til på familiens landbrug. I 1960’erne gjorde hun karriere som tøjdesigner og drev et modefirma, som fik international succes. Men i 1970 lagde hun om og gjorde kunsten til sit liv, og fra 1977 levede hun udelukkende af sin kunst. Hun blev skilt fra sin mand og flyttede med deres fire børn til Nysted og bosatte sig i den nedlagte stationsbygning. Senere, da børnene var blevet ældre, flyttede hun til et skovarbejderhus i Roden Skov øst for byen og senest til et lille hus i Nr. Frejlev nord for Nysted.

Hendes billedverden er hele tiden fyldt op af mennesker med en egen vilje, mennesker, der lidt naivt tror at verden er god og minsandten får ret. Menneskene ligner ofte børn, men kan lige så godt opfattes som voksne, der har beholdt deres tro på livet på trods af alle ulykkelige tilskikkelser. Gennem hele hendes arbejde og liv går kravet om ægte kærlighed og en modstand mod falskhed. Det samme tema fastholder hun i sine rigt illustrerede bøger, 9 titler, der udkom i årene fra 1988-2002, flere af dem på eget forlag.

Mange kender hende som kunstneren bag plakatserien Sundhed for alle år 2000 udgivet af Sundhedsstyrelsen i anledning af WHOs kampagne af samme navn. 6 plakater man stadig møder på kontorer, lægehuse og andre steder.

Bibliografi 
 Se mig far Rosinante 1988 (billedbog)
 Knat Spald Hukkesen Rosinante 1988 (billedbog)
 Spørgejørgen 1990
 Den befriede and Eget forlag 1991 (billedbog)
 Først og sidst 1992 (billedbog)
 Konen med æggelederne 1992
 - som dig selv 1993. Billedbog
 Enhver er sin egen lykkes smed 1995 (Billedbog)
 Vejviser Eget Forlag 2002 (billedbog)

Plakater 
 Stamherren (teaterforestilling med Dirch Passer på ABC-teatret 19??)
 Sundhed for alle år 2000
 Jordens dag 2008

Eksterne henvisninger 
 
 Litteratursiden
 Lolland-Falsters Folketidende 18. juni 2008
 Lolland-Falsters Folketidende 6. september 2008 
 Jordens Dag 2008-plakaten
 Weekendavisen 3. april 1992 (boganmeldelser)
 Ulla Frellsens egen hjemmeside 
  

Malere fra Danmark
Billedhuggere fra Danmark
Personer fra Lolland
Faglitterære forfattere fra Danmark
Dansksprogede forfattere fra Danmark
Vladimir Voronin

Vladimir Nicolae Voronin (født 25. maj 1941) var Moldovas kommunistiske præsident i perioden 2001-2009. 
Han er kommunist og medlem af Moldovas kommunistiske parti, der var regeringsparti fra 2001 til 2009.

Referencer 

Moldovas præsidenter
Kommunister
Politikere fra Moldova
Zinaida Greceanîi

Zinaida Greceanîi (født 7. februar 1956) er en moldovisk politiker, der var Moldovas premierminister fra 31. marts 2008 til 14. september 2009.

Moldovas premierministre
Politikere fra Moldova
Kvindelige regeringschefer
Moldoviske SSR

Den Moldoviske sovjetsocialistiske republik var en unionsrepublik i Sovjetunionen i 1940-91.

Republiken blev oprettet 2. august 1940, da størstedelen af Bessarabien, som for nylig var blevet annekteret fra Rumænien, blev slået sammen med den Moldoviske ASSR, der lå øst for floden Prut. Landets befolkning var c. 70% rumænsktalende med ukrainske og russiske mindretal. Hovedstaden var Chișinău.

I årene 1950-52 var Leonid Bresjnev det moldoviske kommunistpartis førstesekretær.

Den 27. august 1991 blev landet selvstændigt under navnet Republikken Moldova.

Se også 
 Moldavien

Socialistiske Sovjetrepublikker
Moldovas historie
Tidligere riger, stater, protektorater, kolonier og lande
VM i bandy 2009

Verdensmesterskabet i bandy 2009 var det 29. VM i bandy gennem tiden, og mesterskabet blev arrangeret af Federation of International Bandy. Turneringen blev afviklet i Sverige, i og omkrig byen Västerås, i perioden 18. – 25. januar 2009. VM var opdelt i en A-turnering med seks hold og en B-turnering med syv hold.

Mesterskabet blev vundet af Sverige for 9. gang efter finalesejr over de forsvarende verdensmestre fra Rusland på 6-1. Det var Sveriges første VM-titel siden 2005, og ved de mellemliggende tre mesterskaber havde Sverige hver gang tabt til Rusland i finalen. Bronzemedaljerne gik for fjerde år i træk til Finland, som besejrede Kasakhstan med 7-5 i bronzekampen.

A-VM 

A-VM havde deltagelse af seks hold, som først spillede en indledende runde alle-mod-alle. Kampene afvikledes over 2 × 45 minutter med efterfølgende straffeslag, hvis kampen endte uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet.

Holdet, der sluttede på sidstepladsen i den indledende runde, spillede kvalifikationskamp til næste års VM mod vinderen af B-VM.

Indledende runde

Finalekampe 

Semifinaler og finaler blev afviklet indendørs i ABB Arena i Västerås.

B-VM 

B-VM havde deltagelse af syv hold, som først spillede en indledende runde alle-mod-alle. Kampene afvikledes over 2 × 30 minutter med efterfølgende straffeslag, hvis kampen endte uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

Vinderen af B-VM's gruppespil kvalificerede sig til en oprykningskamp til A-gruppen mod nr. 6 fra A-VM. De resterende seks hold spillede placeringskampe om deres endelige placering ved B-VM.

Indledende runde

Placeringskampe

Kvalifikation til A-VM 2010 

A-VM's nr. 6, Hviderusland, og vinderen af B-VM, USA, mødtes i en kvalifikationskamp om den sidste ledige plads ved næste års A-VM. Kampen blev vundet 3-1 af Hviderusland, som dermed sikrede sig endnu en sæson i A-gruppen.

Kilder / eksterne henvisninger 
Bandy World Championships – Västerås Sweden '09   

2009
Sport i 2009
Bob

Bob har flere betydninger:

 Bob (spil) – et brikspil, som udføres på en stor kvadratisk plade
 Bob (navn) – engelsk kælenavn for Robert
 Beskyttet oprindelsesbetegnelse – systemer til at beskytte regionale landbrugsprodukter og levnedsmidler mod efterligninger

Se også 
 Bobslæde – en formstøbt platicslæde
 Bobslæde (sportsgren) – en vintersportsgren, hvor deltagerne skal få en strømlinet, halvvejs overdækket slæde hurtigst muligt ned af en stejl bane
 BOB
Guantánamobugten

Guantánamobugten (spansk: Bahía de Guantánamo, engelsk: Guantanamo Bay) er en bugt i provinsen Guantánamo i den sydøstlige del af Cuba. I bugten ligger den største havn på sydsiden af øen og omkranses af stejle skrænter, som afskærer den fra de omkringliggende områder.
Guantánamobugten har siden 1903 været styret af USA, efter en aftale som giver amerikanerne ret til leje området, i så lang tid de ønsker. Cubanske myndigeder mener dog, at aftalen strider mod international lov og kræver, at kontrollen overføres tilbage til Cuba. USA benytter området til flådebasen Guantanamo Bay Naval Station.

Kilder 

Cubas geografi
Distrikter, territorier og protektorater i USA
Bugter i Atlanterhavet
Guantanamo (flertydig)

Guantanamo (på spansk Guantánamo) kan hentyde til:

 Guantanamo – en cubansk by
 Guantanamo-bugten – en bugt ved denne by
 Guantanamo Bay Naval Base – en amerikansk flådebase ved denne bugt
 Guantanamo-lejren – en fangelejr ved denne flådebase
 Guantanamo-provinsen – en cubansk provins
 Guantanamo (sang) – en sang af Outlandish
HMS Prince Consort (1862)

Panserskibet HMS Prince Consort var planlagt som et traditionelt træbygget linjeskib med dampmaskineri og skulle oprindelig have haft navnet Triumph. Skibet blev påbegyndt i 1860 på et tidspunkt, hvor man i både i Frankrig og Storbritannien allerede var begyndt at bygge panserskibe, men hvor deres overlegenhed i forhold til linjeskibene endnu ikke var almindelig anerkendt. I maj 1861 stod det imidlertid klart for den britiske flådeledelse, at man var ved at blive overhalet af det franske byggeprogram, og derfor blev der truffet beslutning om at færdigbygge skibet som som panserskib. Da prinsegemalen prins Albert var død samme år, blev navnet ændret til Prince Consort ("prinsgemal") til ære for ham.

Tjeneste 
Prince Consort kom ved afleveringen i 1864 til Liverpool for at holde øje med de skibe, der var under bygning for Konføderationen. Senere samme år indgik den i Kanalflåden, og gjorde tjeneste her til eftersynet i 1867. Var derefter i Middelhavsflåden 1867-71. Efter omarmeringen i England i 1871 kom skibet ikke mere i tjeneste. Træskroget gik hurtigt til, og Prince Consort blev solgt i 1882.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
WrestleMania X

WrestleMania X var den 10. udgave af pay-per-view-showet WrestleMania produceret af World Wrestling Federation. Det fandt sted 20. marts 1994 fra Madison Square Garden i New York, USA. 

Der var meget fokus på WWF's VM-titel ved dette show, fordi det var planlagt, at titlen skulle forsvares to gange i løbet af aftenen. WWF havde nemlig besluttet, at vinderen af Royal Rumble i januar 1993 skulle møde den regerende verdensmester, Yokozuna, i en VM-titelkamp i WrestleMania X's main event, men under meget usædvanlige omstændigheder havde både Lex Luger og Bret Hart vundet årets Royal Rumble. WWF besluttede derfor at lade begge wrestlere få en VM-titelkamp. Lex Luger udfordrede dermed først Yokozuna, og vinderen af den kamp skulle i showets main event møde Bret Hart, der også tidligere på aftenen havde en anden kamp, nemlig mod sin lillebror Owen Hart.

WrestleMania X huskes også for den første Ladder Match i WWF mellem Razor Ramon og Shawn Michaels om WWF Intercontinental Championship. Det var det første WrestleMania-show, hvor Hulk Hogan ikke deltog.

Resultater 

 Owen Hart besejrede Bret Hart
 Bam Bam Bigelow og Luna Vachon besejrede Doink the Clown og Dink
 Randy Savage besejrede Crush (med Mr. Fuji)
 WWF Women's Championship: Alundra Blayze besejrede Leilani Kai
 WWF World Tag Team Championship: Men on a Mission (Mabel og Mo) (med Oscar) besejrede The Quebecers (Jacques og Pierre) (med Johnny Polo)
 Men on a Mission vandt, da The Quebecers blev talt ud af dommeren, og var derfor ikke i stand til at vinde VM-bælterne.
 WWF Championship: Yokozuna (med Mr. Fuji og Jim Cornette) besejrede Lex Luger via diskvalifikation
 Mr. Perfect var dommer i kampen.
 Earthquake besejrede Adam Bomb (med Harvey Wippleman)
 WWF Intercontinental Championship: Razor Ramon besejrede Shawn Michaels (med Diesel)
 WWF Championship: Bret Hart besejrede Yokozuna (med Mr. Fuji og Jim Cornette)
 Roddy Piper var dommer i kampen. 
 Bret Hart vandt dermed VM-titlen fra Yokozuna.

Wrestling
Wrestling i 1994
Præsidentielt dekret (USA)

Et præsidentielt dekret  () er i amerikansk politik en slags dekret som kan udfærdiges af præsidenten. Amerikanske præsidenter har udfærdiget executive order siden 1789.

Et omstridt sådant dekret var Executive Order 13769 (eller Protecting the Nation From Foreign Terrorist Entry Into the United States) der blev udstedt af USA's præsident Donald Trump 27. januar 2017, idet 
en føderal dommer i Seattle, Washington besluttede at indføre et landsdækkende stop for dekretet med den påstand, at det stred mod USA's forfatning, fordi forslaget kun ville ramme muslimer. Efterfølgeren, Executive Order 13780, blev også bremset af domstolene. Denne gang med begrundelsen, at det diskriminerede muslimer og stred mod forfatningen.

Noter

USA's politik
Theuns Jordaan

Theuns Jordaan (født 10. januar 1971 i Øst-Kapprovinsen, Sydafrika, død den 17. november 2021) var en sydafrikanske sanger, sangskriver og guitarist. Han var en meget populær sanger blandt i afrikaanere. Jordaans første to albums har nået platinumstatus.

Diskografi 

 Vreemde stad (1999)
 Tjailatyd (2002)
 Seisoen (2005)
 Grootste Treffers (2007)
 Bring Jou Hart – met Juanita Du Plessis (2008)
 Driekuns (2009)
 Kouevuur – Die musiek van Koos Du Plessis (2009)

Eksterne henvisninger 
 Officiel hjemmeside 

Musikere fra Sydafrika
Dekret

Et dekret er et påbud udstedt af en leder eller en ledelse. 
Et dekret, som en hvis autoritær person kan udstede kan ses som retningslinjer inde for et bestemt emne. Det kan være hvis Folketinget endelig udsteder et dekret om at gymnasieelever kun skal have 3 og ikke fire timer i skole. Så vil der blive skabt retningslinjer der hjælper til at opnå dette mål. 

Dekreter er et begreb der kan bruges i vid omfang. I USA kan præsidenten gå uden om kongressen (lovgivende forsamling) ved brug af dekreter hvis kongressen ikke er hjælpsom. 

Ordet dekret stammer fra det  latinske decretum, perfektum participium af decernere - afgøre

Jura